Maniok jedlý sa pestuje v tropických a subtropických oblastiach celého sveta. Pokiaľ je rastlina dobre zakorenená, dokáže dobre odolávať suchu, môže rásť aj na okrajových pôdach a dá sa podľa potreby žať prakticky kedykoľvek (bez ohľadu na obdobie). Neznáša však trvalo zamokrené pôdy, vyhovuje jej skôr minimum zrážok a piesočnatá alebo piesočnatohlinitá zemina.